XLIV SOCIÉTÉ BOTANIQUE DE FRANCE, 
sime, pulchram Lichenum copiam ex his alpibus retuli ; observationes quam- 
plures institui, quæ me ad novam generum distributionem ad usum proprium 
impulerunt; Hoffmanni opera, ia. quibusdam lumen adjecere, in aliis dubia 
auxerunt. Tandem casu felici quidem, in manus incidit egregia tua Lichenum 
Methodus, secundum organa carpomorpha ; tunc cecidere squama ex oculis, 
nova affulsit lux ; inventa tua novam Lichenum philosophiam, doctissimam æque 
ac accuratam synonymiam miratus, Pyrenaicam meam Lichenum seriem ad 
normam tuæ Methodi dispescere conatus sum. Non difficilis labor in plerisque, 
sed non in omnibus. Dum immensam Lecidearum ac imprimis Parmeliarum 
congeriem ingreditur Botanicus, filo ariadneo armatus necesse est; non sine 
titubatione fateor me in his generibus processisse. Quasdam tamen species notatu 
dignissimas et in tuis operibus silentio, mea mente, saltem prætermissas accu- 
rate depinxi, in nativis coloribus ære incidi curavi; quo pacto quintam Flore 
mea Pyrenaicæ decadem, in lucem mox prodituram cum sexta, nisi bella diu 
adhuc prohibeant, quatuor tabulis, 16 Lichenum species exhibentibus, ador- 
navi. Interea pharmacopola helveticus Schleicher ex suis alpibus Lichenum 
numerosam seriem ad me misit, epistolam tuam, qua specierum illius seriei 
determinationem ad. illum transfers, mecum communicavit. Legi in hàc epi- 
stola, te autumno proxime venturo, novam Methodi tuæ editionem multo 
ditiorem et emendatam typis mandaturum. Extemplo, quatuor mearum tabu- 
larum 44, 45, 46, 47 nempe, exemplar egregiæ tuæ perspicacitati offerre jubet 
animus. Quidquid in Lichenibus notum est in tuo classico opere inveniri 
debet. Tabulas meas designare tibi licebit, uti si opus integrum sub manibus 
versaretur. 
» Tunc temporis celeb. in arte obstetricia Professor in Academia et noso- 
comio Kiel Danorum, aulic. Consil. Wiedemann, Tolosam attigit, Parisios 
profecturus, desinente septembri Lares suas revisurus. Fidei egregii et amæ- 
nissimi viri, exemplar 4 tabularum commisi, quippe qui dum patriam saluta- 
verit tuta et celeri via in tuas manus deponendum curabit. Insuper, totam 
meam Pyrenaicam Lichenum suppellectilem, retractare incæpi, quidquid in du- 
plo erit oculis tuis acerrimis dignum, numero notabitur, et ad benevolum D'" 
Wiedemann Parisios mittam antequam ex hac urbe proficiscatur ; Lichenibus 
litteras jungam, et sic mentem tuam facillime mihi declarabis, tam super tabu- 
las, quam super ipsos Lichenes. Doleo, quod unius alteriusve speciei specimen 
unicum pone me sit; in itineribus alpinis, præcipue cum excelsiora cacumina 
perlustranda, difficilis labor sarcinas colligendi et vehendi. Sed figuræ meæ 
naturam non ægre supplent, perfectiores etenim non novisti. 
» Auspiciis celeb. Thunbergii, cujus pristinam. in me bonevolontiam jam- 
diu sum expertus, litteræ hæ ad te pervenient quippe qui ignotus tibi, nulla 
alia ratio, a tantis curis quibus obrutus es, potest te distrahere quam cupido 
augendi amabilem scientiam quam tantopere adamas.. 
» Obsequio meo crede, etc. D. ‘Folosæ, 6 jul. 1806. » 
